text: 25.000 kr. til lokal-tv i Aabenraa
  27 januar 2011 kl. 12.29
  Aabenraa Lokal TV har fået 25.000 kr. i støtte til deres tv-produktion. Støtten falder på et tørt sted, siger formanden for foreingen, Holger Hansen.
  Pengene kommer fra Nordea-Fonden.
  
  Støtte til sunde mennesker
  - Vi støtter det sunde menneske, det levende menneske og det menneske, der udvikler sig. Og medieverdenen er en oplagt del af at udvikle sig, sagde advokat Sven Brouer Seedorff, formand for bankrådet, Nordea, Aabenraa.
  - Hvis man skal udvikle sig, er det ikke nok at gå i fitnesscenter, man skal også vide hvad der sker i ens lokalsamfund. Og selv om man har andre medier, er lokal TV nok noget af det, som kommer tættest på de
  små ting, som har stor betydning.
  
  Ranker ryggen
  Pengene kan hurtigt få ben at gå på.
  - Men samtidig ranker vi ryggen, når vi på denne kontante måde får en påskønnelse for vores arbejde, siger formanden for Aabenraa Lokal TV, Holger Hansen. For uden støtte fra Aabenraa Kommune, Kulturministeriet, medlemmerne, fonde, det lokale erhvervsliv og ikke mindst de frivillige medarbejdere, kunne vi ikke drive Aabenraa Lokal TV, sluttede Holger Hansen.
  